钦定古今图书集成/明伦汇编/氏族典/第089卷 > 卢革
## 钦定古今图书集成/明伦汇编/氏族典/第089卷 > 卢革

按《宋史卢革传》：“革字仲辛，湖州德清人。少举童子，知
杭州，马亮见所为诗，嗟异之。秋贡士，密戒主司勿遗
革。革闻，语人曰：‘以私得荐，吾耻之’。去弗就。后二年，遂
首选，至登第，年才十六。庆历中，知龚州。蛮入寇，桂管
骚动，革经画军须，先事而集。知婺、泉二州，提点广东
刑狱，福建湖南转运使。复请外，遂为宣州，以光禄卿”
致仕，用子秉恩转通议大夫，退居于吴，卒，年八十二。